CELEX: 62013CN0515
Language: mt
Date: 2013-09-25 00:00:00
Title: Kawża C-515/13: Talba għal deċiżjoni preliminari mressqa mill-Østre Landsret (id-Danimarka) fil- 25 ta’ Settembru 2013 — Ingeniørforeningen i Danmark li qed taġixxi għal Poul Landin vs TEKNIQ, li qed taġixxi għal ENCO A/S — VVS

7.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 359/5
            
         Talba għal deċiżjoni preliminari mressqa mill-Østre Landsret (id-Danimarka) fil-25 ta’ Settembru 2013 — Ingeniørforeningen i Danmark li qed taġixxi għal Poul Landin vs TEKNIQ, li qed taġixxi għal ENCO A/S — VVS
   (Kawża C-515/13)
   2013/C 359/06
   Lingwa tal-kawża: id-Daniż
   
      Qorti tar-rinviju
   
   Østre Landsret
   
      Partijiet fil-kawża prinċipali
   
   
      Rikorrenti: Ingeniørforeningen i Danmark li qed taġixxi għal pour Poul Landin
   
      Konvenuta: TEKNIQ, li qed taġixxi għal ENCO A/S-VVS
   
      Domanda preliminari
   
   Il-projbizzjoni ta’ diskriminazzjoni diretta bbażata fuq l-età, li tirriżulta mill-Artikoli 2 u 6 tad-Direttiva 2000/78/KE (1), għandha tiġi interpretata fis-sens li tipprekludi li Stat Membru jżomm qafas ġuridiku li jipprovdi li, fil-każ ta’ tkeċċija ta’ impjegat li jkun ilu jaħdem kontinwament mal-istess impriża matul perijodu ta’ 12, 15 jew 18-il sena, il-persuna li timpjega għandha, meta jintemm ix-xogħol tal-impjegat, tħallas ammont ekwivalenti għal salarju ta’ xahar, xahrejn jew tliet xhur rispettivament, iżda din l-allowance ma titħallasx jekk meta jintemm ix-xogħol, l-impjegat ikollu l-possibbiltà li jibbenefika minn pensjoni ta’ rtirar mill-Istat?
   
      (1)  Direttiva tal-Kunsill 2000/78/KE, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (ĠU Edizzjoni Speċjali bil-Malti, Kapitolu 5, Vol. 4, p. 79).